《次山房韵》
宋代·何梦桂

西狩事非文殆丧，舂陵书出道宁孤。
六经有舌存先圣，千古留心付后儒。
杲日丽天随处见，逝川行地几时无。
斋居珍重赓歌意，即此全吞太极图。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。